Lav et referat af nedenstående tekst:

Tekst:
Golfspilleren Lucas Bjerregaard havde en rædselsfuld søndag ved European Tour-turneringen Alfred Dunhill Championship i Sydafrika. - Det var uden tvivl en af de hårdeste og værste dage, jeg har haft på en golfbane, skriver han på Facebook. Danskeren startede dagens runde på en andenplads bare et enkelt slag efter den førende, men sluttede på en 49. plads. Forklaringen var et regulært kollaps med en runde i 17 slag over par. Til sammenligning var det 23 slag dårligere, end da han lørdag var feltets bedste med en runde i 66 slag. Søndag lød den på 89 efter en række af dobbeltbogeys. - Gjorde mit absolut bedste hele vejen rundt, og mit bedste var åbenbart ikke bedre end 89 i dag, skriver Lucas Bjerregaard. - Jeg har ikke kunnet finde en fairway hele ugen, og det blev jeg bare straffet ekstra hårdt for i dag. Har misset den de rigtige steder de første tre dage og sluppet af sted med nogle vilde drives, men så gik den heller ikke længere.

Referat:
Ifølge den nordjyske golfspiller Lucas Bjerregaard var hans held udtømt på sidstedagen af turnering i Sydafrika.